Vinzenz Moroder-Resciesa

miniatura|13ma stazion dla Via Crucis sun Resciesa cun relief de Vinzenz Moroder
Vinzenz Moroder-Resciesa (* 30 de auril 1889 Urtijëi ; † 12 de setëmber 1980 a Urtijëi) ie stat n scultëur de Urtijëi.

 Biografia 
Vinzenz fova l mut de Genoveva Metz (1858-1935) y de Leopold Moroder (1850-1906), fra dl artist Josef Moroder Jumbiërch. Cun 14 ani iel jit sciche lerner tla berstot de Levisc Antone Insam de Cësanueva.
Depona iel stat sa Lenert a lauré cun si jurman Rudolf Moroder. Ël à arpà l luech de Resciesa ulache l à vivù si vitaHansi Moroder: L luech da Resciesa y mi antenac. Calënder de Gherdëina 2010, pl. 77-80..
Bel da jëunn al scumencià a suné la vidula y l à sunà per 60 ani tl orchester de dlieja de Urtijëi. Vinzenz sunova nce la tumbrëta y l ie stat per 10 ani presidënt dla Mujiga de Urtijëi. Tla prima gran viëra iel stat sula front dla Dolomites ulache l à dessenià truep y scrit lecurdanzes publichedes pona te n cudejel Vinzenz Moroder: Tagebuch bzw. Notizen und Zeichnungen vom Felde ab 19. Mai 1915. Vinzenz Moroder Sanitaets Unterjaeger. Ed: Geschwister Moroder Christine, Vinzenz, Aurelia, Augusta, Mathilde und Hans. Urtijëi 1995.. 
Tl 1921 à Vinzenz ziplà dodesc stazions n relief per la Via Crucis de Resciesa per rengraziamënt che l ie ruà de reviërs dala viera.
Vinzenz Moroder ie stat un di fundadëures dla Lia Mostra d’Ert y si presidënt ti ani 1923-1927 y 1940-1945.
Vinzenz se à cruzià nce dl ngrandimënt dla curtina de Urtijëi tl 1932 y à ziplà l gran Crist depënt tla capela dla curtina vedla.
Te chemun de Urtijëi ie Vinzenz Moroder stat cunselier y assesëur per i bosc dal 1951 al 1964.
miniatura|alt=Josef Grossrubatscher y Leo Prinoth tla prima viera te n dessëni de Vinzenz Moroder|Josef Grossrubatscher y Leo Prinoth tla prima viera te n dessëni de Vinzenz Moroder.

 Notes 

 Leteratura 
 Vinzenz Moroder: Storia y regules dl bosch de Resciesa y ujinanza. Calënder de Gherdëina 1975, pl. 95
 Vinzenz Moroder: Tagebuch bzw. Notizen und Zeichnungen vom Felde ab 19. Mai 1915. Vinzenz Moroder Sanitaets Unterjaeger. Ed: Geschwister Moroder Christine, Vinzenz, Aurelia, Augusta, Mathilde und Hans. Urtijëi 1995.

 Bibliografia 
 Vinzenz Moroder de Resciesa Njonta al liber families Moroder 2017, pl. 114-116 
 cm (Christian Moroder): N memoria de bera Vinzenz Moroder de Resciesa †  12 de setëmber 1980. Calënder de Gherdëina 1982, Urtijëi 1981, pl. 94-96.

 Weblinks 
 Lëures de Vinzenz Moroder sun Commons
 Fotos y lëures de Vinzenz Moroder

Moroder, Vinzenz
|Moroder, Vinzenz
Moroder, Vinzenz
Moroder, Vinzenz